**EKO KONG d.o.o.**

**za komunalne djelatnosti**

**Trg kralja Tomislava 1**

**Nova Gradiška**

**OIB: 37927943647**

**IBAN: HR3623600001102391918**

Na temelju članka Uredbe Vlade RH o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (NN 26/15) Uprava društva EKO KONG d.o.o., Trg kralja Tomislava 1, Nova Gradiška, donijela je dana 03.02.2020. godine sljedeći

**PRAVILNIK O DONACIJAMA I SPONZORSTVU**

***OPĆE ODREDBE***

**Članak 1.**

Ovim Pravilnikom propisuju se pojmovi, načela, uvjeti, kriterij, kao i postupak za dodjelu donacija i sponzorstva društva EKO KONG d.o.o. (dalje u tekstu: Društvo).

**Članak 2.**

U smislu ovog Pravilnika donacija je darovanje financijskih i/ili drugih materijalnih sredstava organizacijama, projektima, aktivnostima, djelatnostima ili pojedincima koji se bave pozitivnim radom od općeg društvenog značaja ili darovanje u humanitarne svrhe na način da se tim činom promiče etičnost i društvena odgovornost prema socijalnoj zajednici ili pojedincu i to bez ikakve naknade ili protučinidbe.

U smislu ovog Pravilnika sponzorstvo je financiranje, promoviranje i podupiranje drugih trgovačkih društava, neprofitne organizacije, udruge, djelatnosti, aktivnosti ili osobe od društveno pozitivnog značaja, u zamjenu za oglašavanje ili promoviranje Društva u skladu s ugovorom o sponzorstvu, a na način da takve aktivnosti doprinose ugledu i prepoznatljivosti te poslovnim interesima Društva.

**Članak 3.**

Društvo neće sponzorirati ili donirati: a) političke stranke, nezavisne zastupnike, članove predstavničkih tijela jedinica lokalne i područne (regionalne) samouprave izabrane s liste grupe birača, nezavisne liste, odnosno liste grupe birača i kandidata (sukladno Zakonu o financiranju političkih aktivnosti i izborne promidžbe), b) organizacije ili pojedince koji promiču bilo kakav oblik diskriminacije zabranjen Ustavom i zakonima Republike Hrvatske, c) događanja koja su uvredljiva za javni moral ili dobar ukus i nisu u skladu s vrijednostima koje promiče Društvo, d) aktivnosti koje su neprimjerene, protuzakonite i uvredljive ili mogu uznemiriti javnost, e) organizacije koje imaju bilo kakvo dugovanje ili neizvršene obveze prema Društvu, kao i u svezi opskrbe plinom, f) organizacije i pojedince koji su svojim dosadašnjim radom štetili ugledu Društva ili mu nanijeli materijalnu štetu, g) organizacije ili aktivnosti koje bi mogle štetiti ugledu ili poslovnim interesima Društva, h) organizacije i pojedince koji imaju sjedište ili prebivalište izvan Republike Hrvatske, i) organizacije i pojedince koji su stranke ili su bili stranke u sudskom postupku koji se vodi(o) s Društvom.

***NAČELA DODJELE SREDSTAVA***

**Članak 4.**

Dodjela donacija i sponzorstva, sukladno odredbama ovog Pravilnika, temelji se na sljedećim načelima: *IZVRSNOST* - podnositelji zahtjeva moraju opravdati dodjelu sredstava svojim predloženim projektom, prijedlogom provedbe i procjenom traženih sredstava te dosadašnjim radom i rezultatima, *NEPRISTRANOST I JEDNAKOST POSTUPKA* - za sve podnositelje zahtjeva vrijedi jednak postupak, a zahtjevi će biti procijenjeni temeljem njihove vrijednosti i ustanovljenih kriterija. *DJELOTVORNOST I BRZINA* - postupak dodjele sredstava bit će proveden u primjerenom roku, uz visoku kvalitetu vrednovanja.

***KRITERIJ ZA DODJELU DONACIJE ILI SPONZORSTVA***

**Članak 5.**

Prilikom procjene prijavljenih programa i projekata, a na temelju dostupnosti sredstava, primjenjivat će se sljedeći kriteriji: - kvaliteta i originalnost/posebnost programa i projekata i njihov doprinos ostvarivanju ciljeva Društva - utjecaju projekta i korisnog učinka na područje od interesa za Društvo lokalno/distributivno područje Društva, udruge i organizacije sa navedenog područja - originalnost, stupanj inovacije i napretka te realistične i transparentne financijske procjene - strateška važnost programa i projekata i njihova sposobnost da unaprijede područje programa - posredno ili neposredno unaprjeđenje kvalitete života pojedinca ili društvene zajednice u cjelini - značenje programa i projekata za ostvarivanje opće društvene ili opće korisne svrhe - vrijednost ostalih prijavljenih projekata - mogućnosti medijske iskoristivosti projekta za promicanje usluga Društva u slučaju sponzorstva - planiranim sredstvima za sponzorstva/donacije.

Kriteriji za financiranje programa i projekata od interesa za opće dobro koje provode udruge, propisuju se javnim natječajem ili javnim pozivom za donacije.

**Članak 6.**

Financijska sredstva bez javnog objavljivanja dodjeljuje se izravno odlukom čelnika tijela: - u opravdanim i iznimnim slučajevima, kada nepredviđeni događaji obvezuju davatelja financijskih sredstava da u suradnji sa udrugama žurno djeluje u rokovima u kojima nije moguće provesti standardni natječajni postupak i problem je moguće riješiti samo izravnom dodjelom financijskih sredstava, - kada se financijska sredstva dodjeljuju udruzi ili skupini udruga koje imaju isključivu nadležnost u području djelovanja i/ili zemljopisnom području na kojem se financirane aktivnosti provode, - kada se dodjeljuju financijska sredstva do 5.000,00 kn za aktivnosti koje iz opravdanih razloga nisu mogle biti planirane u godišnjem planu udruge, a ukupan iznos tako dodijeljenih sredstava iznosi najviše 5% svih sredstava planiranih u proračunu za financiranje svih programa i projekata udruga.

***MJERILA ZA DODJELU SREDSTAVA***

**Članak 7.**

Prijavitelj programa i projekata mora: a) biti upisan u odgovarajući registar (ako je primjenjivo), b) biti upisan u Registar neprofitnih organizacija i dostavljati financijske izvještaje u skladu s propisima o financijskom poslovanju i računovodstvu neprofitnih organizacija (ako je primjenjivo) c) biti statutom ili drugim općim aktom opredijeljen za obavljanje djelatnosti i aktivnosti koje su predmet financiranja, d) uredno ispunjavati obveze iz svih prethodno sklopljenih ugovora o financiranju iz javnih izvora, e) uredno ispunjavati obveze plaćanja doprinosa za mirovinsko i zdravstveno osiguranje i plaćanja poreza te druga davanja prema državnom proračunu i proračunima jedinica lokalne samouprave, f) dokazati da se protiv korisnika financiranja, odnosno osobe ovlaštene za zastupanje, ne vodi kazneni postupak i nije pravomoćno osuđen, g) imati odgovarajuće kapacitete i ljudske resurse za provedbu programa ili projekta.

**Članak 8.**

Postupak dodjele sponzorstva temeljem ovog Pravilnika započinje pisanim zahtjevom Društvu za sponzorstvom na obrascu koji je u prilogu ovog Pravilnika i čini njegov sastavni dio.

Tražitelji sponzorstva dužni su dostaviti i ostalu dokumentaciju koju Povjerenstvo za donacije i sponzorstva (dalje u tekstu: Povjerenstvo) zatraži uz ispunjen zahtjev, sukladno uvjetima ovog Pravilnika. Zahtjev se sastoji od nekoliko dijelova i sadrži podatke o primatelju sponzorstva, podatke o projektu za koji se traži sponzorstvo, kategorija za koju se traži sponzorstvo te ostale potrebne podatke. Ispunjeni obrazac zahtjeva za sponzorstvo i druga tražena dokumentacija dostavljaju se na način i na kontakte naznačene u obrascu zahtjeva.

**Članak 9.**

Zahtjeve za sponzorstva zainteresirane osobe mogu slati tijekom čitave godine. O zaprimljenom zahtjevu za sponzorstvo Povjerenstvo odlučuje u roku od 30 dana od njegova zaprimanja.

**Članak 10.**

Odluku o dodjeli sponzorstva donosi Uprava Društva na prijedlog Povjerenstva. U slučaju da Društvo odobri sponzorstvo, Društvo kao sponzor i primatelj sponzorstva sklapaju ugovor o sponzorstvu.

Ugovorom se pobliže definiraju međusobna prava i obveze između sponzora i primatelja sponzorstva, a posebice u pogledu realizacije promotivnih aktivnosti.

***POSTUPAK DODJELE DONACIJA***

**Članak 11.**

Postupak dodjele donacije temeljem ovog Pravilnika započinje objavljivanjem javnog poziva/javnog natječaja od strane Društva na web stranici Društva.

Sadržaj javnog poziva/javnog natječaja samostalno određuje Društvo, s tim da isti mora sadržavati nedvosmisleno određene uvjete prijave, rokove za dostavu prijave, popis obvezne dokumentacije te rokove za odlučivanje o zaprimljenoj prijavi.

Javni poziv ili javni natječaj za dodjelu donacija po objavi je otvoren najmanje trideset dana od dana objave. Moguća je raspodjela planiranih sredstava Društva na način da se objavi više javnih poziva/javnih natječaja za donacije u tekućoj godini pri čemu će svaki biti otvoren najmanje 30 dana, a ukupna vrijednost podijeljenih sredstava po javnim pozivima/javnim natječajima mora odgovarati ukupno raspoloživim planiranim sredstvima Društva za donacije u tekućoj godini predviđenim Planom poslovanja Društva.

**Članak 12.**

Obrazac prijave za dodjeljivanje donacije nalazi se u prilogu ovog Pravilnika i čini njegov sastavni dio. Obrazac se sastoji od nekoliko dijelova i sadrži podatke o primatelju donacije, podatke o projektu za koji se traži donacija, kategorija za koju se traži donacija te ostale potrebne podatke.

Ispunjeni obrazac prijave za dodjeljivanje donacije i druga tražena dokumentacija po javnom pozivu/javnom natječaju dostavljaju se na način i na kontakte naznačene u javnom pozivu/javnom natječaju.

**Članak 13.**

Ukoliko sukladno odredbama ovog Pravilnika Društvo odobrava donaciju, o tome će se sklopiti ugovor o donaciji u kojem će se pobliže definirati međusobna prava i obveze između donatora i primatelja donacije.

***TIJEK POSTUPANJA***

**Članak 14.**

Zahtjevi za sponzorstva, odnosno prijave na javni poziv/javni natječaj za donacije po zaprimanju se dostavljaju Povjerenstvu koje ih dalje obrađuje.

Predsjednik Povjerenstva vodi evidenciju zaprimljenih zahtjeva za sponzorstva, odnosno prijava na javni poziv/javni natječaj za donacije, te vodi računa o pravodobnom informiranju podnositelja i javnosti. Evidencija zahtjeva za sponzorstvo/prijava na poziv za donacije sadrži: a) datum zaprimanja, b) naziv i adresu podnositelja, c) OIB podnositelja, d) RNO broj podnositelja (ukoliko je primjenjivo), e) kratak opis, naziv zatraženog sponzorstva/prijave na javni poziv/javni natječaj za donacije, f) zaključak Povjerenstva, g) visinu odobrenog iznosa, kada je o zahtjevu / prijavi donesena pozitivna odluka Uprave Društva.

**Članak 15.**

Povjerenstvo se sastaje prema potrebi i ocjenjuje zaprimljene zahtjeve za sponzorstva, odnosno prijave na javni poziv/javni natječaj za donacije temeljem odredbi ovog Pravilnika, o čemu donosi zaključak i sastavlja zapisnik koji potpisuje predsjednik Povjerenstva.

Na temelju pozitivnog očitovanja u zaključku, predsjednik Povjerenstva sastavlja prijedlog odluke Upravi Društva za prihvaćanje zahtjeva za dodjelu sponzorstva, odnosno rang listu prijavitelja javni poziv/javni natječaj za donacije, kojeg potpisuje predsjednik ili zamjenik predsjednika Povjerenstva.

Uprava Društva donosi odluku o prihvaćanju zahtjeva za sponzorstvo, odnosno odluku o financiranju temeljem javnog poziva/javnog natječaja za donacije po pojedinačnom zahtjevu / prijavi koji udovoljava uvjetima iz ovoga Pravilnika, sukladno mogućnostima i planiranim sredstvima te vodeći računa o nepostojanju sukoba interesa za članove Uprave Društva / direktora Društva kao fizičke osobe. Odlukom Uprave utvrđuje se iznos i oblik sponzorstva / donacije.

Udruge kojima nisu odobrena financijska sredstva imaju pravo podnijeti prigovor. Rok za podnošenje prigovora je 8 radnih dana od dana primitka obavijesti o donošenju odluke. Odgovor na prigovor će biti dan u roku od 15 radnih dana od dana primitka pismenog prigovora.

**Članak 16.**

Ugovore o donacijama u novcu provodi Služba računovodstva i financija uplatom odobrenog iznosa na žiro račun primatelja, dok se kod sponzorstva ugovor provodi plaćanjem ispostavljenog računa na ugovoreni iznos od strane primatelja sponzorstva.

***KORIŠTENJE DODIJELJENIH SREDSTAVA***

**Članak 17.**

Primatelji sponzorstva i donacije dužni su Društvo povratno izvijestiti o održanim aktivnostima za koja su odobrena sredstva, odnosno dostaviti odgovarajuću dokumentaciju iz koje je vidljivo da su obveze u cijelosti izvršene, odnosno da su sredstva za sponzorstvo/donaciju namjenski utrošena. Obrazac za izvještavanje o provedenim aktivnostima i utrošenim sredstvima bit će dostupan na web stranicama Društva.

**Članak 18.**

Društvo zadržava pravo da bilo kada u toku odvijanja aktivnosti donacije ili sponzorstva povuče svoju javnu podršku ili zatraži povrat sredstava, ako se ustanove odstupanja od ugovora ili kriterija navedenih u ovome Pravilniku ili iz nekog drugog opravdanog razloga prema odluci Uprave društva.

***ZAVRŠNE ODREDBE***

**Članak 19.**

Iznos materijalnih sredstava namijenjenih za dodjelu sponzorstava i donacija planira se za svaku poslovnu godinu Planom poslovanja Društva.

Podaci o svim dodijeljenim sponzorstvima i donacijama objavljuju se na mrežnim stranicama Društva.

**Članak 20.**

Ovaj Pravilnik stupa na snagu danom donošenja, a objavljuje se na web stranicama Društva [www.ekokong.hr](http://www.ekokong.hr)

Dana 03.02.2020.godine, Nova Gradiška

UR.BROJ: 69/2020

Član Uprave:

\_\_\_\_\_\_\_\_\_\_\_\_\_\_\_\_\_\_\_\_\_\_

Vlado Ivković, dipl.oec.,

**OBRAZAC PRIJAVE/ZAHTJEVA**

1. PRIJAVA ZA DODJELJIVANJE DONACIJE temeljem javnog poziva/javnog natječaja objavljenog na web stranicama Društva dana \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ godine.

B) ZAHTJEV ZA SPONZORSTVO Molimo zaokružiti PODACI O PODNOSITELJU ZAHTJEVA-KORISNIKU SREDSTAVA

 OIB: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Naziv institucije:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresa (grad/općina, ulica i kućni broj): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tel/fax: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

e-mail adresa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Internet adresa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Naziv matičnog registra i registarski broj: (ako je primjenjivo)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

RNO broj (ako jeprimjenjivo)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

IBAN: Otvoren kod banke: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Odgovorna osoba predlagatelja (Ime i prezime): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kontakt osoba predlagatelja (ime i prezime): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

tel/fax/mob kontakt osobe: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

e-mail kontakt osobe: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Svrha i područje djelovanja /predlagatelja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Status predlagatelja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\* molimo priložiti presliku rješenja o registraciji

a) javna ustanova b) udruga \* c) organizacija \* d) trgovačko društvo \* e) fizička osoba f) ostalo\*

OSNOVNI PODACI O ORGANIZACIJI Ukupan broj članova Ukupno ostvaren prihod organizacije u prethodnoj godini ostvaren od:

 a) državni proračun b) proračuna jedinica lokalne samouprave c) vlastitih prihoda ostvarenih obavljanjem dopuštenih djelatnosti d) prihod od članarine e) prihod od sponzorstava i donacija

**OBRAZAC PRIJAVE/ZAHTJEVA**

P O D A C I O P R O J E K T U/ P R O G R A M U /D J E L O V A NJ U O R G A N I Z A C I J E Naziv projekta/programa (ukoliko se radi o djelovanju organizacije, navesti ukratko informacije o samoj organizaciji):

Programska djelatnost, kategorija : /zaokružite/ a) sport b) umjetnost, kultura i kulturna baština c) vjerske zajednice d) humanitarni rad e) znanost, odgoj i obrazovanje f) zaštita okoliša g )zdravlje h) djeca i mladi i) ostalo

Opis projekta/programa/djelovanja organizacije: Planirani početak i završetak projekta/programa: Područje provedbe projekta/programa/područje djelovanja organizacije (županija/e/mjesto ili grad): Svrha projekta/programa/djelovanja organizacije: Navedite marketinške pogodnosti, promidžbene usluge/sponzorski paket i sl. koje namjeravate ostvariti za davatelja financijskih sredstava u sklopu provedbe programa/projekta/aktivnosti (u slučaju sponzorstva): Ukupan iznos potreban za projekt/program(ili koji se traži za sponzorstvo vezano uz djelovanje organizacije):

Od toga dobiveno ili očekivano od drugih donatora/sponzora: Od toga iznos vlastitih sredstava: Traženi iznos: Napomena: Tražitelji sponzorstva dužni su dostaviti i ostalu dokumentaciju koju Povjerenstvo za donacije i sponzorstva zatraži uz ispunjen zahtjev za sponzorstvo. Javni poziv/javni natječaj za prijave za dodjeljivanje donacija može sadržavati popis ostale dokumentacije koju je potrebno dostaviti uz ispunjenu prijavu za dodjeljivanje donacije.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Potpis odgovorne osobe

M.P.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Mjesto i datum

Ispunjenu prijavu/zahtjev zajedno s pripadajućim prilozima poslati:  poštom na adresu: EKO KONG d.o.o. „Prijava za dodjeljivanje donacije/Zahtjev za sponzorstvo“ Trg kralja Tomislava 1 , na adresi Gajeva 56, 35 400 Nova Gradiška,  elektroničkom poštom na adresu: info@ekokong.hr